《送洗马梁叔厚使南交》
明代·刘存业

四牡騑騑别翠华，锦衣英簜照天涯。壮心遥傍征南柱，豪气高凌博望槎。

麟凤丰仪昭代出，文章声价远人誇。葡萄薏苡浑无用，管取归来学相麻。

作者简介：刘存业（一四六〇 — 一五〇六年），字可大，号简庵。东莞人。明孝宗弘治三年（一四九〇年）进士一甲第二，授翰林编修，选充经筵官。六年，疏归养母。十年，以母命赴朝。越年，复乞归。武宗即位，赴京仍任经筵官，纂修《孝宗实录》。正德元年五月，卒于官，年四十七。有《简庵稿》。明崇祯《东莞县志》卷五、清道光《广东通志》卷二七六有传。